laion/Wikipedia-Exotic huggingface dataset:
מירסקי

האם התכוונתם ל... אהרן מירסקי – משורר וחוקר ספרות ישראלי יוליה מירסקי – חוקרת בתחום הפסיכולוגיה של ההגירה ופרופסור באוניברסיטת בן-גוריון בנגב לאון מירסקי מתמטיקאי רוסי-בריטי נחמן (ניומה) תמיר (מירסקי) – ממנהלי ההסתדרות הכללית ועורך ישראלי נילי מירסקי – מתרגמת ועורכת ישראלית שמואל קלמן מירסקי – רב וחוקר ספרות חז"ל, הגאונים והראשונים, מאנשי "המזרחי" יצחק מירסקי – רב וחוקר יהדות, מחבר סדרת ספרי "הגיוני הלכה" יהושע יצחק מירסקי – רב בנאווהרדק, מייסד ישיבת תורה ודעת (על שמו רחוב מירסקי בירושלים) משפחת סוויָאטוֹפּוֹלק-מירסקי משפחת אצולה בלארוסית-פולנית דמיטרי סוויאטופולק-מירסקי – גנרל חיל רגלים ופוליטיקאי רוסי; אחיו של ניקולאי סוויאטופולק-מירסקי ניקולאי סוויאטופולק-מירסקי – גנרל חיל פרשים רוסי; אחיו של דמיטרי סוויאטופולק-מירסקי פיוטר סוויאטופולק-מירסקי – פוליטיקאי רוסי, שר הפנים; בנו של דמיטרי סוויאטופולק-מירסקי דמיטרי פטרוביץ' סוויאטופולק-מירסקי (D. S. Mirsky) – היסטוריון של הספרות; בנו של פיוטר סוויאטופולק-מירסקי
פטיש פלסטיק

פטיש פלסטיק הוא צעצוע עשוי פלסטיק צבעוני בצורת פטיש, ובשני קצותיו צפצפות עשויות גומי או פלסטיק גמיש, המשמיעות קול צפצוף כאשר מכים עליהן. בחלק מן הפטישים מותקנת גם משרוקית בקת הפטיש. הפטיש היה פופולרי במיוחד בחגיגות יום העצמאות של מדינת ישראל (ולכן נקרא גם "פטיש יום העצמאות") וכן בחגיגות פורים. המנהג היה להכות על ראשם של מכרים וחוגגים אחרים באמצעות הפטיש. החל משנות התשעים חלה ירידה עקבית בשיעור השימוש בפטיש מסוג זה, ובעשור השני של המאה העשרים ואחת הוא נעלם כמעט לגמרי. את מקומו תפסו פטישי פלסטיק מתנפחים אשר גורמים פחות אי-נוחות לאדם אשר בו מכים עם הפטיש[דרוש מקור]. גדעון עמיחי, פטיש הפלסטיק כבר לא מצחיק את גדעון עמיחי, באתר כלכליסט, 25 באפריל 2012 Plastic toy hammer דיווח על פטיש יום העצמאות באתר קשרים יהודיים (באנגלית)
טיסה 692 של יונייטד איירליינס

התרסקות טיסה 692 של יונייטד איירליינס אירעה ב-1 בנובמבר 1955. הטיסה, טיסת פנים בארצות הברית, יצאה מדנוור, קולורדו לכיוון פורטלנד, אורגון. תשע דקות אחר ההמראה, מעל שמי קולורדו, התפוצצו במטוס מקלות דינמיט שהטמין בו בנה של נוסעת שקיווה לקבל את ביטוח החיים שלה. בהתרסקות נהרגו כל 44 הנוסעים ואנשי הצוות. את ביטוח החיים קנה האיש, ג'ק גילברט גרהם, צעיר בן 23, עבור אמו מעט לפני ההמראה במכונה אוטומטית. ערכו היה 37,500 דולר. למעשה, גם אלמלא הייתה מזימתו מתגלה הוא לא היה זוכה בכסף, שכן אמו לא חתמה על מסמכי הביטוח. ב-11 בינואר 1957 גרהם הוצא להורג בגז בקולורדו. התרסקות מטוס יונייטד איירליינס באינדיאנה קולין אוואנס, יומני חקירה, ירושלים: כרטא, 1998 (עמ' 100-102). מדיה וקבצים בנושא טיסה 692 של יונייטד איירליינס בוויקישיתוף תיק החבלה והיסטוריית המטוס של טיסה 692 של יונייטד איירליינס, באתר Aviation Safety Network (באנגלית) ערך זה הוא קצרמר בנושא תקריות ואסונות תעופה ובנושא ארצות הברית. אתם מוזמנים לתרום לוויקיפדיה ולהרחיב אותו.
בסווילבסו

בסווילבסו (בספרדית: Basavilbaso) היא עיר במרכזה של פרובינציית אנטרה ריוס בארגנטינה הממוקמת במרחק של כ-60 ק"מ מהעיר קונספסיון דל אורוגוואי. על פי מפקד אוכלוסין שנערך בשנת 2001 בסבילסו 9,400 תושבים. תושבי המקום משתמשים גם בשם חיבה מקוצר "באסו". בכפר הוקמה מושבה שהייתה אחת מהמושבות הראשונות שהקים הברון הירש בארגנטינה. היא נקראה בתחילה "לוסיינוויל", על שם בנו של הברון, לוסיין, שנפטר בשנת 1887 בגיל 31. הקמתה של המושבה התאפשרה תודות למיקומה ליד נתיב מסילת הברזל "אנטרה ריוס ריילווי". בעבר היו ארבעה ריכוזים יהודיים שהרכיבו את לוסיינוויל, ובהם גם מוסדות יהודיים כבתי ספר, בתי כנסת ובתים לשיכון היהודים המהגרים. חלק ממבני הקהילה עדיין קיימים. בית הקברות היהודי עדיין פעיל מעת לעת כשמישהו מצאצאי המהגרים מבקש להקבר בו. ברחב הכפר יש שלטים רבים, רחובות ואנדרטאות המזכירים את הברון הירש. שטייטעלע דו מיין : מדריך אתרים למושבות הברון הירש בארגנטינה, מוזסוויל ובסווילבסו / כתיבה ועריכת תוכן: לירז מאיר, עידית בן-אור, חנה הולנד. מדיה וקבצים בנושא בסווילבסו בוויקישיתוף ynet, גאוצ'ו בבית הכנסת: מושבות היהודים בארגנטינה, באתר ynet, 13 במאי 2012 קהילת בסווילבסו, באתר "אנו – מוזיאון העם היהודי" בסווילבסו (ארגנטינה), דף שער בספרייה הלאומית מסע "למחוזות זיכרון": העקבות שהותירה ההתיישבות היהודית בארגנטינה
אי-שוויון התמורות

אי-שוויון התמורות הוא אי-שוויון שימושי המאפשר למצוא תמורות שנותנות ערך מקסימלי. אם נתונות שתי N-יות סדורות a , b {\displaystyle a,b} בעלות n {\displaystyle n} איברים, כך שאיברי a {\displaystyle a} מסודרים מהקטן לגדול (נסמן אותם a 1 , a 2 , … , a n {\displaystyle a_{1},a_{2},\ldots ,a_{n}} ) ו- b {\displaystyle b} בסדר מסוים (נסמן אותם b 1 , b 2 , … , b n {\displaystyle b_{1},b_{2},\ldots ,b_{n}} ), אז הביטוי a 1 b 1 + a 2 b 2 + ⋯ + a n b n {\displaystyle a_{1}b_{1}+a_{2}b_{2}+\cdots +a_{n}b_{n}} מקבל ערך מקסימלי כאשר גם איברי b {\displaystyle b} מסודרים מהקטן לגדול. ערך מינימלי מתקבל כאשר הם מסודרים מהגדול לקטן. טענת עזר: אם a 1 < a 2 , b 1 < b 2 {\displaystyle a_{1}<a_{2},b_{1}<b_{2}} , אז a 1 b 2 + a 2 b 1 < a 1 b 1 + a 2 b 2 {\displaystyle a_{1}b_{2}+a_{2}b_{1}<a_{1}b_{1}+a_{2}b_{2}} . הוכחה: ביטוי שקול הוא a 1 b 1 + a 2 b 2 − a 1 b 2 − a 2 b 1 > 0 {\displaystyle a_{1}b_{1}+a_{2}b_{2}-a_{1}b_{2}-a_{2}b_{1}>0} או ( a 1 − a 2 ) ( b 1 − b 2 ) > 0 {\displaystyle (a_{1}-a_{2})(b_{1}-b_{2})>0} . כיוון שהביטויים בסוגריים הם שליליים, המכפלה שלהם חיובית. הוכחת האי-שוויון: ניקח תמורה כלשהי על b {\displaystyle b} ונחשב את הביטוי. נשים לב שאם קיימים שני מספרים i > j {\displaystyle i>j} עבורם b i < b j {\displaystyle b_{i}<b_{j}} , אז נוכל להחליף ביניהם ולהגדיל את ערך הביטוי (על פי טענת העזר). נמשיך בתהליך עד שנגיע למצב שאיברי b {\displaystyle b} מסודרים לפי הסדר. כיוון שבכל שלב הגדלנו את ערך הביטוי, הרי שבסיכומו של דבר הגדלנו אותו ולכן בתמורה שבה איברי b {\displaystyle b} מסודרים לפי הסדר הערך גדול יותר מאשר זאת שבחרנו. כיוון שהסבר זה לא תלוי מאיזה תמורה התחלנו, הוא נכון לכל תמורה, ולכן התמורה בה איברי b {\displaystyle b} מסודרים לפי הסדר היא זאת שנותנת את הערך המקסימלי. ההוכחה שכאשר איברי b {\displaystyle b} מסודרים מהגדול לקטן מתקבל ערך מינימלי אנלוגית לחלוטין.
רומי הקטנה

האם התכוונתם ל... דברי ספר הזוהר "רומי הקטנה" יכולים להתפרש כ: חורבת רומא רומא משיח בשערי רומא רעיא מהימנא פרשת פינחס דף רנ"ב א'
נבחרת לאומית

נבחרת לאומית היא התארגנות ספורטיבית לאומית שבמסגרתה מתקבצים הספורטאים המצטיינים בתחום מסוים בספורט ממדינת לאום מסוימת שהם אזרחים שלה, ומתחרים במסגרות בינלאומיות שונות. הנבחרת משמשת כחלון הראווה של מדינה וסמל ליוקרה לאומית. יש הרואים בהפגנת אהדה ותמיכה בנבחרת, כפתח מוצא ללאומנות בצורה לא אלימה. האירוע הבינלאומי הגדול ביותר בו מתחרות נבחרות הוא האולימפיאדה. במהלך המלחמה הקרה שימשו התחרויות הבינלאומיות בין נבחרות ארצות הברית וברית המועצות כשדה קרב אידאולוגי בין שתי המעצמות. בשונה מן הנהוג בספורט מקצועני, בו מערכת היחסים בין ספורטאי למועדון בו הוא חבר מעוגנת בחוזה העסקה ושחקנים מחויבים לפיו לקחת חלק בפעילות המועדון, הפעילות בנבחרת לאומית נעשית על בסיס התנדבותי. לפני כל התאספות של הנבחרת הלאומית (בדרך כלל לפני משחק שלה או טורניר בו היא משתתפת) מחליט מאמן הנבחרת אילו שחקנים לזמן לנבחרת. אף על פי שזכותם של ספורטאים לוותר על זימון שכזה, רק בודדים עושים כן, זאת מכיוון שזימון לנבחרת לאומית נחשב בדרך כלל לכבוד רב והערכה לספורטאי המוזמן אליה. ספורטאים אשר מוותרים על זימון לנבחרת, עושים זאת לרוב על מנת שיוכלו להתמקד במסגרות הספורט המקצועיות המפיקות להם רווח רב. התנאי היחיד בו על ספורטאי לעמוד כדי להיות מוזמן לנבחרת של ענף הספורט שלו הוא להחזיק באזרחות של המדינה שלנבחרתה הוא מיועד. ספורטאים המתגוררים במדינה אך אינם אזרחים שלה אינם יכולים לקחת חלק בנבחרת של אותה מדינה. לכן שחקנים זרים אינם לוקחים חלק בנבחרת של המדינה בה הם משחקים. מנגד, ספורטאי אשר פועל במדינה שאינה מולדתו חוזר כל פרק זמן מסוים למולדתו על מנת לשחק בנבחרתה, ולעיתים אף יכול למצוא את עצמו משחק כנגד נבחרת המדינה בה הוא חי ועובד. ספורטאים אשר מחזיקים באזרחות של יותר ממדינה אחת נדרשים לרוב בשלב כלשהו של הקריירה שלהם לקבל החלטה בדבר המדינה אותה הם מעוניינים לייצג ומרגע שקיבלו החלטה זאת הם אינם יכולים לסגת ממנה. עם זאת, לכל התאחדות ספורט בינלאומית ישנם קריטריונים שונים לטיפול במקרים שכאלה וישנם מקרים לא מעטים של ספורטאים שלקחו במהלך הקריירה שלהם חלק ביותר מנבחרת לאומית אחת. נבחרות יכולות לשמש ככלי להבעת אחדות בקרב מדינתם וכן ככלי לייצוג מיעוטים. יחד עם זו פעמים רבות ייצוג שחקן בן מיעוטים בנבחרת לאומית נחשב בעיני מיעוטים אלה כעלה תאנה ליחס הרוב השליט אליהם. נבחרות לאומיות מוכרות לרוב מעולם הספורט הקבוצתי. אך גם בענפי הספורט היחידניים מקובל השימוש במסגרת של נבחרת לאומית, לרוב כאמצעי לייצוג מדינה בטורניר מסוים. כך למשל, בטורניר גביע דייוויס בטניס מתמודדות זו נגד זו נבחרות לאומיות אשר ההתמודדות ביניהן מורכבות מאוסף משחקים בין שחקן של נבחרת אחד כנגד שחקן מהנבחרת השנייה. הנבחרות מנוהלות על ידי האיגודים היציגים של ענפי הספורט השונים. כל איגוד ממנה אדם בעל סמכות מקצועית (לרוב מאמן הנבחרת) שתפקידו להרכיב את סגל הנבחרת ולקבוע את זהות המוזמנים. המרכיב בונה את סגל הנבחרת על סמך השקפתו ושיקוליו המקצועיים וללא התערבות מצד האיגוד. התערבות והשפעה של גורמים עסקניים על זהות המוזמנים נחשבת למעשה פסול, ואף על פי כן מקרים שכאלה מתקיימים לעיתים. בישראל הנבחרת הזוכה לפרסום ועניין הרבים ביותר היא נבחרת ישראל בכדורגל. דבר זה גורם לפעמים מרירות ואי שביעות רצון בקרב ספורטאים מנבחרות של ענפים אחרים, שהישגיהם גבוהים יותר, באופן יחסי, בספורט הבינלאומי. נבחרות בולטות נוספות בישראל הן נבחרת ישראל בכדורסל ונבחרת ישראל בכדוריד. מדיה וקבצים בנושא נבחרת לאומית בוויקישיתוף
HAZOP

HAZOP (הַזוֹפ; Hazard and operability study) היא טכניקה לזיהוי ולניתוח סיכונים. זוהי שיטה בדיקה מובנית ושיטתית לבחינת תהליך או פעולה מתוכננים או קיימים, על מנת לזהות ולהעריך בעיות אשר עשויות לייצג סיכונים לאנשים או לציוד, או למנוע תפקוד יעיל של מערכת. טכניקת HAZOP פותחה בתחילה כדי לנתח מערכות של תהליכים כימיים, אך מאוחר יותר הורחבה גם לסוגים אחרים של מערכות, וכן לפעילויות מורכבות ולמערכות תוכנה. HAZOP היא טכניקה איכותנית המבוססת על מילים מנחות, ומבוצעת לרוב על ידי צוות המורכב מבעלי מקצוע בתחומים שונים (הרכב מולטי-דיסציפלינרי), במהלך סדרה של פגישות. ניהול סיכונים בטיחות הנדסה כימית HACCP Mike Lihou, HAZARD & OPERABILITY STUDIES (1 of 2), Lihou Technical & Software Services ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
ריבי גדות

ריבי גדות בן דוד (נולדה ב-7 ביולי 1953) היא שדרנית וקריינית חדשות ישראלית. עבדה בקול-ישראל בשנים 1983–2017. גדות ילידת תל אביב, גדלה בחולון ובקיבוץ עברון ולמדה בתיכון בפנימיית ״הדסים". היא בוגרת תואר ראשון מורחב בחוג לתולדות האומנות, באוניברסיטת תל אביב. ב-1983 התקבלה גדות לקורס קריינים של רשות השידור. היא החלה לשדר בתוכניות המוזיקה הקלה ברשת ג' שאפיינו את אמצע שנות ה-80, כמו: "לפנות ערב", להיטים לוהטים", "על בטוח", ו"מצעד הפזמונים הלועזיים". ב-1994 סיימה קורס כתבים ועורכי חדשות של רשות השידור. ב-1995 יצאה לשליחות עם בעלה, מטעם משרד החוץ בשגרירות ישראל בבריסל, עד שנת 2000. הייתה ראש לשכת השגריר לקהילה האירופית אפרים הלוי, לימים ראש המוסד. ב-1991 החלה לקריין מהדורות חדשות. דיווחה על הפיגוע במגדלי התאומים בניו-יורק ב-11 בספטמבר 2001, ועל הפיגוע במלון פארק בליל הסדר ב-27 במרץ 2002. ב-2008 ערכה והגישה את הפרק על "עליית יהודי בולגריה", במסגרת התוכנית "שישים שנה למדינת ישראל". השר לשעבר ומראשי יהדות בולגריה ויקטור שם-טוב העניק לתוכנית את הראיון האחרון שנתן לכלי תקשורת, והוא אז בן 93. ב- 9 במאי 2017, במהדורת שמונה בערב קראה ידיעה אחת בחדשות החלטתו של כונס הנכסים הרשמי דוד האן על סגירת רשות השידור. ב-11 במאי 2017 הגישה גדות את מהדורת החדשות האחרונה שלה. נשואה ליצחק בן דוד, סמנכ"ל לסחר חוץ במשרד החקלאות, ולהם בת ובן. ריבי גדות, ברשת החברתית אקס (טוויטר) עומר רובין, ‏והרי החדשות מפי, באתר גלובס, 15 במרץ 2011 ריבי גדות מודיעה על סגירתו של קול ישראל, 9 במאי 2017 רן בוקר, "צובט בלב": ריבי גדות נפרדה מהמאזינים, באתר ynet, 11 במאי 2017
אצטגנון ים-תיכוני

אצטגנון ים-תיכוני (שם מדעי:Uranoscopus scaber) הוא דג שתפוצתו היא בים התיכון ובאזור החופים במזרח האוקיינוס האטלנטי. אורכו מגיע ל-30 ס"מ. בצדדיו הוא ממוגן וחזק, עיניו קטנות, הפה שלו גדול ביותר. הדג בעל קוץ חזק וארסי הנמצא על זימיו. סנפירי החזה יחסית גדולים ומפותחים ולאצטגנון יש שני סנפירי גב. לסנפיר הגב הראשון 3-4 קוצים ולשני 13-15 קוצים. מאחורי כל עין איבר חשמלי. צבעו הטבעי של האצטגנון אפור חום עם כתמים בהירים. טורף, חי על משטחים חוליים ובוציים. הוא חי בעומקים של 20–50 מטר עומק ולפעמים במים רדודים יותר. מדיה וקבצים בנושא אצטגנון ים-תיכוני בוויקישיתוף אצטגנון ים-תיכוני, באתר ITIS (באנגלית) אצטגנון ים-תיכוני, באתר NCBI (באנגלית) אצטגנון ים-תיכוני, באתר Animal Diversity Web (באנגלית) אצטגנון ים-תיכוני, באתר האנציקלופדיה של החיים (באנגלית) אצטגנון ים-תיכוני, באתר FishBase (באנגלית) אצטגנון ים-תיכוני, באתר GBIF (באנגלית) אצטגנון ים-תיכוני באתר הרשימה האדומה של IUCN
אומה

אומה או לאום היא קבוצה אנושית בעלת זהות לאומית משותפת ששואפת או שזכתה להגדרה עצמית ולמדינה ריבונית בטריטוריה מסוימת. הלאום מחבר בין בני האדם דרך יסודות משותפים שחולקים (בדרך כלל) בני אותו הלאום כגון: שפה, תרבות, מקור אתני משותף, דת, ערכים, אידאולוגיה והיסטוריה משותפת. ישנן אומות המקושרות למדינת לאום, וישנן אומות המפוצלות בין מספר מדינות, כגון גרמנים, אלבנים, סרבים, ערבים, ורומנים. היהודים הקימו במאה ה-20 מדינה לאומית ריבונית בארץ ישראל. בברית המועצות הוקצתה למספר קטן מתוכם אזור אוטונומי קיקיוני בבירוביג'אן במזרח אסיה הסובייטית. ישנן מדינות המורכבות משני לאומים (מדינות דו-לאומיות) כגון בלגיה, ומדינות המורכבות ממספר רב יותר של לאומים (מדינות רב-לאומיות) כגון הודו ושווייץ. ישנן קבוצות אתניות כמו הצוענים שאין להם ארץ ואפשרות להקים מדינה משלהם. העמים האינדיאנים בארצות הברית ובקנדה מוכרים בשם "לאומים" או "אומות" עם שיוך לטריטוריות בעלות אוטונומיה מוגבלת. הדעות חלוקות בנוגע להגדרה של אומה. במספר גדול של המדינות המודרניות, יש מגוון של אנשים עם מנהגי תרבות ומקור אתני שונה. יש לאומים אשר לא התאגדו סביב השתייכות מולדת כלשהי אלא סביב יסודות של ערכים, ואידאולוגיות מתוך בחירה, דוגמת ארצות הברית, שיש בה כמות גדולה של מהגרים, אך גם היא מתוארת לעיתים קרובות כאומה האמריקנית. עם זאת הלאום בארצות הברית נשען באופן כללי על תרבות משותפת, התרבות האנגלו-סקסית. במדינת ישראל יש אזרחים בני שני לאומים שונים, הלאום היהודי והלאום הערבי. עובדה זו אינה שנויה במחלוקת בין היהודים ובין הערבים וגם מקובלת על מרבית היהודים ומרבית הערבים. הקביעה מסתמכת על השפות והתרבויות השונות וגם על הקשר עם יתר בני האומה שמחוץ לישראל. עם זאת הביטוי "לאומי" או "בין לאומי" מתייחס למדינה ואזרחיה, לדוגמה "ביטוח לאומי", "ליגה לאומית", "דגל הלאום", "ההמנון הלאומי", "נמל התעופה הבין לאומי", "שירות לאומי", "המשלחת הלאומית", ועוד. המילה "אומה" משמשת לעיתים כמילה נרדפת למספר דברים: מדינה (שלטון) או מדינה ריבונית: ממשלה השולטת בטריטוריה מסוימת, אשר עשויה או לא עשויה להיות קשורה עם כל קבוצה אתנית מסוימת. ארץ: אזור גאוגרפי, אשר יכול להיות עם זיקה לממשלה או קבוצה אתנית אחרת. לפיכך, הביטוי "אומות העולם" יכול להתייחס לממשלות גדולות (כמו האומות המאוחדות), לטריטוריות גאוגרפיות שונות, או לקבוצות אתניות שונות בכדור הארץ. לאומיות לאומנות האומות המאוחדות פרימורדיאליזם עם מדיה וקבצים בנושא אומה בוויקישיתוף דוד גורביץ' ודן ערב, הערך "אומה", באתר אנציקלופדיה של הרעיונות פרופסור עזר גת, האם הלאומיות מומצאת?, באתר הארץ, 4 בנובמבר 2016 "ישראל ומשפחת העמים - מדינת לאום יהודית וזכויות האדם" מאת אלכסנדר יעקובסון ואמנון רובינשטיין, הוצאת שוקן, 2003, עמוד 343 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
United Launch Alliance

United Launch Alliance ‏(ULA) היא חברה בבעלות משותפת של לוקהיד מרטין ובואינג. היא נוסדה ב-1 בדצמבר 2006 על ידי איחוד צוותי החברות שעסקו בסיפוק משגרי לוויינים וחלליות ושירותי שיגור לממשלת ארצות הברית. לקוחות החברה, הכפופים לממשלת ארצות הברית, הם בעיקר נאס"א ומחלקת ההגנה. ULA מספקת שירותי שיגור באמצעות שלושה משגרים: דלתא 2, דלתא 4 ואטלס 5. משגרי משפחות הדלתא והאטלס משמשים את תעשיית החלל של ארצות הברית כבר למעלה מ-50 שנה, שימשו לשיגור מגוון רחב של חלליות, כולל לווייני מזג אוויר, תקשורת, ריגול, מחקר, וגשושיות לחקר מערכת השמש, ונחשבים לאמינים ביותר.‏ ULA מספקת שירותי שיגור גם לחברות וארגונים פרטיים. לוקהיד מרטין ובואינג שמרו לעצמן כל אחת את הזכויות למכור את משגריהם בנפרד (לוקהיד את האטלס ובואינג את משגרי הדלתא). משרדי ההנהלה הראשיים של ULA ממוקמים בסנטניאל, קולורדו. מפעלי ההרכבה של המשגרים ממוקמים בדיקייטור, אלבמה, ובהרלינגן, טקסס. השיגורים מבוצעים מנמל החלל קייפ קנוורל, פלורידה, ומבסיס חיל האוויר ונדנברג, קליפורניה. לוקהיד מרטין ובואינג הודיעו על כוונתן להקים חברה משותפת כבר ב-2 במאי 2005. ב-23 באוקטובר 2005 קראה SpaceX להטיל הגבלים עסקיים על האיחוד, שיהווה מונופול בתחום השיגורים לחלל. SpaceX, שפיתחה את הפאלקון 9, הייתה מעוניינת לספק שירותי שיגור לממשלת ארצות הברית גם היא. ב-7 בינואר 2006 אישר משרד ההגנה של ארצות הברית ללוקהיד מרטין ולבואינג להתאחד. בספטמבר 2006 הביע הפנטגון על תמיכתו באיחוד והציג את תמיכתו גם בפני ועדת הסחר הפדרלית (FTC), והיא אישרה את האיחוד ב-3 באוקטובר 2006. ‏ULA הפכה למבצעית ב-1 בדצמבר 2006. השיגור הראשון שסיפקה ULA היה שיגור הלוויין הסודי USA 193 על גבי משגר דלתא 2 מבסיס ונדנברג ב-14 בדצמבר 2006. השיגור בוצע עבור משרד הסיור הלאומי של ארצות הברית. למרות שהשיגור עבר בהצלחה הלוויין עצמו נכשל ופסק מלשדר לכדור הארץ מספר שעות לאחר כניסתו למסלול. ב-21 בפברואר 2008 במסגרת מבצע קרח שרוף, יירטה ארצות הברית את הלוויין באמצעות טיל SM-3 ששוגר מספינה, והוא הושמד. ב-15 ביוני 2007 נכשל שלב עליון מסוג קנטאור של משגר אטלס 5 ונכבה מוקדם מידי, והביא להצבתם של שני לווייני ריגול של משרד הסיור הלאומי במסלול נמוך מהמתוכנן. התקלה הביאה לעיכובם של מספר שיגורי אטלס 5 ודלתא 4 המשתמשים במנועי RL10 דומים לאלו שכשלו. בסופו של דבר התגלתה הבעיה בשסתום חדש שהחליף שסתום שייצורו הופסק, ולכן החל ייצורו מחדש. שיגור הגשושיות LRO ו-LCROSS על גבי משגר אטלס 5. שיגור הגשושית Dawn על גבי משגר דלתא 2. שיגור דלתא 4 כבד מקייפ קנוורל. United Space Alliance מדיה וקבצים בנושא United Launch Alliance בוויקישיתוף אתר האינטרנט הרשמי של United Launch Alliance (באנגלית) United Launch Alliance, ברשת החברתית פייסבוק United Launch Alliance, ברשת החברתית אקס (טוויטר) United Launch Alliance, ברשת החברתית אינסטגרם United Launch Alliance, סרטונים בערוץ היוטיוב United Launch Alliance, באתר פליקר אתר ULA (באנגלית) United Launch Alliance Successfully Launches 36th Mission in 36 Months ULA overview Atlas 5 launches Intelsat communications satellite ULA locations FTC gives clearance to United Launch Alliance United Launch Alliance set for takeoff U.S. Department of Defence - New Transcript, February 14, 2008 DoD Succeeds In Intercepting Non-Functioning Satellite "NRO Shortfall May Delay Upcoming ULA Missions"
פנסוניק

חברת פנסוניק (באנגלית: Panasonic Corporation; ביפנית: パナソニック株式会社‏ (Panasonikku Kabushiki-kaisha); הייתה ידועה בעבר גם כ: .Matsushita Electric Industrial Co., Ltd,‏ 松下電器産業株式会社‏ (Matsushita Denki Sangyō Kabushiki-gaisha)) היא חברה יפנית רב-לאומית לייצור מכשירי חשמל ביתיים ואלקטרוניקה שממוקמת בעיר קאדומה, שבמחוז אוסקה, יפן. מאז הקמת החברה בשנת 1918‏ הפכה החברה לאחת מחברות האלקטרוניקה היפניות הגדולות ביותר, יחד עם סוני, טושיבה וקנון. בין השנים 1935 ו-2008 היה שם החברה הרשמי "Matsushita Electric Industrial Co., Ltd.". ב-2008 שינתה החברה את שמה לפנסוניק, שהיה שם המותג הגלובלי שלה. משפחת מאטסושיטה, משפחתו של מייסד החברה שעל שמו נקראה החברה, הסכימה עם שינוי השם. בשנת 1927 אימץ מייסד החברה את שם המותג "National". בשנת 1955, החברה מיתגה את הרמקולים שלה בשם "Panasonic", הלחם של המילים "Pan" ו-"Sonic". והייתה זו הפעם הראשונה שהשתמשו בשם זה. החברה החלה בשנת 1965 להשתמש גם בשם המותג "Technics". במאי 2003 איחדה החברה את כל המותגים תחת השם פנסוניק. פנסוניק מייצרת מכשירי חשמל ביתיים ובפרט מוצרי אלקטרוניקה ביתית כגון טלוויזיות, מסכי LCD ומסכי פלזמה, מערכות סטריאו ועוד. פנסוניק מייצרת גם ציוד צילום ומצלמות דיגיטליות בשיתוף עם חברת לייקה קמרה, תחת שם המותג Lumix. לפנסוניק בישראל מלבד יורוקום ישנה עוד חברה הממוקמת ביקנעם עילית. החברה מייצרת מערכות תקשורת אלחוטיות למטוסים אזרחים JVC מדיה וקבצים בנושא פנסוניק בוויקישיתוף אתר האינטרנט הרשמי של פנסוניק (באנגלית) פנסוניק, ברשת החברתית פייסבוק פנסוניק, ברשת החברתית אקס (טוויטר) פנסוניק, ברשת החברתית אינסטגרם פנסוניק, ברשת החברתית LinkedIn פנסוניק, סרטונים בערוץ היוטיוב פנסוניק, באתר אנציקלופדיה בריטניקה (באנגלית) אתר פנסוניק העולמית אתר יורוקום-פנסוניק Panasonic on the Forbes Global 2000 List באתר המגזין הכלכלי פורבס, אפריל 2012. אודות פנסוניק באתר יורוקום-פנסוניק. Brand History, היסטוריית המותג באתר חברת פנסוניק העולמית.
בר יוחאי

האם התכוונתם ל... בר יוחאי (יישוב) – יישוב קהילתי בצפון ליד הר מירון רבי שמעון בר יוחאי – תנא בן הדור הרביעי ותלמידו של רבי עקיבא קבר רבי שמעון בר יוחאי – קבר הנמצא בהר מירון מערת רבי שמעון בר יוחאי – מערה ליד פקיעין עין בר יוחאי – מעיין סמוך לנחל מירון בר יוחאי (פיוט) – פיוט העוסק ברבי שמעון בר יוחאי שם העט של הסופר וההוגה י"ח ברנר
צהר לשבת

צהר לשבת היה עלון שבת שבועי שיצא לאור על ידי ארגון רבני צהר. עורך העלון הוא העיתונאי איתמר מור. העלון יצא לאור בין השנים 2006–2014. בחודשים האחרונים נקרא העלון השבת. העלון חולק בבתי כנסת של הציבור הדתי-לאומי, החל משנת 2006. בדף השער היה דבר תורה מאת אחד מרבני הארגון. מדורים נוספים היו "צוהר לפולמוס" ובו שתי עמדות שונות ביחס לנושא כלשהו; "קשר משפחתי", מאת יועץ הנישואין ד"ר דניאל גוטליב; "צלו"ל - צהר לכשרות לאומית" מאת הרב משה ביגל; "בגובה העיניים" לנוער מאת הרב אלי שיינפלד; מדור בלתי קבוע בשם "צהר לחקיקה", שעסק בחקיקה יהודית וחברתית. העלון כלל גם מאמרים בנושא שבועי. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
שבלול (איבר)

השבלול (שם מדעי: Cochlea) הוא חלק מהאוזן הפנימית. זהו חלל בצורת ספירלה בתוך העצם. חלק חשוב מהשבלול הוא איבר קורטי - איבר החישה של השמיעה. השבלול הוא חלל ספיראלי בתוך עצם הגולגולת. לשבלול אין דופן חיצונית. קירות השבלול מצופים רקמת אפיתל דקה. בתוך השבלול כמה קרומים היוצרים כמה חללים: מעלת הפרוזדור, מעלת האמצע ומעלת התוף. מבנה תוך השבלול הוא שתי תעלות גדולות ובניהם תעלה אחת יותר קטנה, שמלאות בנוזל. בין שתי התעלות הגדולות, מעלת הפוזדור ומעלת התוף, נמצאת תעלה קטנה יחסית בשם תעלת האמצע, שעל דופנה נמצא איבר קורטי בו מתבצעת התמרת האות הקולי לאות חשמלי. בתוך איבר זה נמצאים תאים בעלי מבנים דקים היוצאים מגוף התא, הנראים כמו שערות קטנות. תנודת שערות אלו ביחס לרטט נוזל השבלול, גורמות לפתיחת תעלות יוניות על גוף, לשינוי פוטנציאל הממברנה של תאי השערה וכתוצאה מכך לשליחת אות חשמלי למערכת העצבים המרכזית. עצמות השמע מרעידות את החלון הסגלגל בפתח השבלול. רעידות החלון הסגלגל מרעידות את הנוזל הממלא את השבלול. תנודת הנוזל מניעה את השעריות שעל תאי השערה. תאי השערה יוצרים פוטנציאל חשמלי המפעיל את תאי העצב של השמיעה ואותם תאי עצב עוברים דרך העצב השמיני ישירות למוח. מבנה השבלול מסייע לפרק את צלילי הסביבה לתדרים: ככל שמתרחקים מהחלון הסגלגל לאורך השבלול, תנודות הממברנה הבזילרית מתאימות לתדרי שמיעה נמוכים יותר ויותר. עצמות השמע מערכת השמיעה לקות שמיעה טנטון - צלילים מונוטוניים ממושכים המורגשים באוזניים אנטומיה של האוזן תצוגת אנימציה על האוזן והשמיעה, באתר הבי.בי.סי (באנגלית) שבלול האזן, דף שער בספרייה הלאומית ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
מוז'ן מארנו

מוז'ן מארנו (באנגלית: Mozhan Marnò; נולדה ב-3 במאי 1980) היא שחקנית קולנוע וטלוויזיה אמריקאית, אשר ידועה בעיקר בשל תפקידה בתור סוראיה בסרט "סקילתה של סוראיה M" ובזכות הופעתה בתור סאמאר נוואבי בסדרה "הרשימה השחורה" ברשת NBC; מארנו ידועה גם תודות לפעילותה למען זכויות נשים ברחבי העולם בכלל, ובאיראן בפרט. מארנו נולדה בלוס אנג'לס, קליפורניה, לזוג הורים ילידי איראן שהכירו בקליפורניה. היא התחנכה באקדמיית פיליפס, אנדובר, מסצ'וסטס. היא בוגרת תואר ראשון בספרות השוואתית צרפתית וגרמנית במכללת ברנרד לאמנויות באוניברסיטת קולומביה ולאחר מכן למדה לתואר שני במשחק מבית הספר לדרמה של אוניברסיטת ייל. כיום היא מתגוררת בברוקלין, ניו יורק. לאחר השתתפותה בסרט "סקילתה של סוראיה M" החליטה להצטרף למסע הסברה למען זכויות נשים ברחבי העולם. בשנת 2009 כיכבה בסרט הדרמה "סקילתה של סוראיה M" בתור סוראיה, אישה אשר בעלה מאשים אותה האשמת שווא בניאוף, דבר המביא להוצאתה להורג. הסרט, מבוסס על ספרו של העיתונאי הצרפתי ממוצא איראני פריידון סאהבג'אם, ומגולל את סיפורה האמיתי של סוראיה מנוצ'הרי (אנ'), בשנים 2014–2015 התפרסמה בשל תפקידיה בסדרה הדרמה הפוליטית של נטפליקס "בית הקלפים" בתור העיתונאית איילה סייאד. בנוסף, השתתפה מארנו במספר סרטים ידועים, כמו הטרילוגיה "בגידה" בתפקיד ליילה ובסרט "מלחמתו של צ'ארלי וילסון", בהשתתפות אנסמבל שחקנים הכולל את ג'וליה רוברטס ואמילי בלאנט. החל משנת 2014 משתתפת בסדרת הדרמת-פשע של ג'ון בוקנקאמפ "הרשימה השחורה" ברשת NBC, בתור סמאר נוואבי, סוכנת מוסד. בנוסף לכך, השתתפה כמדבבת במשחק הווידאו פופולרי "סקיירים". שוהרה אע'דאשלו סקילתה של סוראיה M זכויות האישה מדיה וקבצים בנושא מוז'ן מארנו בוויקישיתוף (הקישור אינו פעיל, 26.02.2018) אתר האינטרנט הרשמי של מוז'ן מארנו מוז'ן מארנו, ברשת החברתית אקס (טוויטר) מוז'ן מארנו, ברשת החברתית אינסטגרם מוז'ן מארנו, במסד הנתונים הקולנועיים IMDb (באנגלית) מוז'ן מארנו, באתר "אידיבי", מאגר הידע העברי לקולנוע ישראלי ועולמי מוז'ן מארנו, באתר AllMovie (באנגלית) מוז'ן מארנו, באתר Rotten Tomatoes (באנגלית) מוז'ן מארנו, באתר Metacritic (באנגלית) מוז'ן מארנו, במסד הנתונים הקולנועיים KinoPoisk (ברוסית)
גמביט המלכה

גמביט המלכה הוא סוג של פתיחת גמביט במשחק השחמט. המהלכים הראשונים בו הם: 1. ד4 ד5 2. ג4 מטרת הלבן היא לשלוט על הערוגות המרכזיות בלוח על ידי המסעים ד4 ו-ג4. מכאן לשחור יש שתי אפשרויות, שלכל אחת מהן הסתעפויות רבות: גמביט המלכה הנרצה: שחור מקבל את הקורבן: 2...ד:ג4 גמביט המלכה הנדחה: שחור דוחה את הקורבן. עליו להגן על הרגלי, האפשרויות הנפוצות ביותר הן 2...ה6 ו-2...ג6. אפשרויות נפוצות פחות הן הגנת צ'יגורין 2...פג6, הגנת מרשל 2...פו6 הגנה אוסטרית 2...ג5 וההגנה הבלטית 2...רו5 ; אלו לא אופציות טובות לשחור אך הלבן צריך להכירן כדי להתמודד אתן. להמשך הפתיחה ראו ערכים מורחבים.